ફિલ્મ સ્ટાર્ટ થયાની પાંચેક મિનિટની અંદર જ જંગલની વચ્ચેથી રસ્તો કરીને આવતો વીરપ્પન પોતાની ટ્રેડમાર્ક મૂછો સાથે સ્ક્રીન પર એન્ટ્રી મારે છે. જાણે શાકભાજી સમારતો હોય એ રીતે કુહાડીથી પોલીસ-અધિકારીઓના હાથ-પગ કાપી નાખે છે, પથ્થર વડે માથાં છૂંદી નાખે છે, ઠંડા કલેજે હાથીઓને ઠાર કરે છે. પોલીસ-અધિકારીના હાથ-પગ કાપ્યા પછી વધુ ક્રૂરતા આચરવા માટે જે રીતે તે આજુબાજુ કંઈક શોધે છે અને પછી હડિમદસ્તા જેવો પથ્થર ઊંચકી લે છે એ ભલભલાને થથરાવી મૂકે એવું દૃશ્ય છે. શરૂઆતની એ પાંચ મિનિટમાં જ વીરપ્પન તમારા લમણે બેજોટાળી તાકીને ઊભો રહે છે. એનાં બે કારણ છે, એક તો વીરપ્પન બનતો કલાકાર સંદીપ ભારદ્વાજ. બીજું કારણ છે ખુદ ગબ્બર જેવો રામ ગોપાલ વર્મા. પહેલાં વાત આ ફિલ્મી વીરપ્પનની.